
Η χορωδία της Κοινο_Τοπίας στην εκδήλωση 
για το άναμμα του Χριστουγεννιάτικου δένδρου
Η χορωδία της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr την Παρασκευή 10 Δεκεμβρίου θα συμμετάσχει στην εκδήλωση για το άναμμα του Χριστουγεννιάτικου δένδρου που διοργανώνει ο Πολιτιστικός Οργανι- σμός Δήμου Πατρέων – Δημοτική Βιβλιοθήκη στις 7μμ στην πλατεία Γεωργίου Α΄.
Μαζί με τη χορωδία της Κοινο_Τοπίας που θα εμφανιστεί δεύτερη, πρόγραμμα κατά σειρά, θα παρουσιάσουν η χορωδία του Χορευτικού τμήματος του Δήμου Πατρέων - Διευθύνει η Δήμητρα Αψώματου, το φωνητικό σύνολο Πάτρας VOCAL - Διευθύνει η Κατερίνα Πολυμενάκου, η χορωδία Λευκαδίων “SANTA MAURA” - Διευθύνει η Δήμητρα Αψώματου, το σωματείο χορωδία ΑΝΤΗΧΩ - Διευθύνει η Μαρία Ρέντη και η ορχήστρα τζαζ της Δημοτικής Μουσικής - Διευθύνει ο Χρήστος Λούκας.
Ο σύλλογος «Κοινο_Τοπία», που ασχολείται με το περιβάλλον, την ποιότητα ζωής, τα ανθρώπινα δικαιώματα, την κοινωνική αλληλεγγύη και τον πολιτισμό, θα παρουσιάσει παραδοσιακά κάλαντα Χριστουγέννων και συγκεκριμένα Βυζαντινά Κάλαντα, Κρητικά Κάλαντα, Μοραΐτικα Κάλαντα, Κυκλαδίτικα Κάλαντα, Των Χριστουγέννων καμπάνες, Ω Χαρμόσυνα, Ω Πανάμωμε. Τη διεύθυνση της χορωδίας έχει αναλάβει η Λίνα Γερονίκου. 
Στη χορωδία συμμετέχουν Αθανασίου Μαριάννα, Αναστασόπουλος Νίκος, Βελλοπούλου Αναστασία, Βελλοπούλου Φωτεινή, Δημητρακοπούλου Όλγα, Δημητρόπουλος Βασίλης, Δημοπούλου Ελένη, Θεοφιλάτου Κέλλυ, Θεοχάρους Αίγλη, Καρακωνσταντή Χριστίνα, Κασπίρη Μέτη, Λαζανά Φρόσω, Μακρή Μαίρη, Μαστραντωνάκη Γεωργία, Μαυροπούλου Χριστίνα, Μητροπούλου Γεωργία, Νικολοπούλου Ζέτα, Νικολού Χριστίνα, Πλέγα Μαρία, Ραβαζούλα Παναγιώτα, Ρόδη Ιωάννα, Rosso Misel, Στεφανοπούλου Σωτηρία, Στεφάτου Γωγώ, Τζόλα Ειρήνη, Τρίγκα Λίτσα, Χασαπόπουλος Γιάννης, Χασαποπούλου Καίτη. 

Η χορωδία της Κοινο_Τοπίας η οποία μπήκε στο όγδοο χρόνο λειτουργίας της είναι ένα σύνολο αποτελούμενο από 30 περίπου χορωδούς που έχουν ως στόχο τη συμμετοχή σε πολλαπλά επίπεδα πολιτιστικής και κοινωνικής προσφοράς στην πόλη της Πάτρας αλλά και πέραν αυτής. Για όσους θα ήθελαν να δοκιμάσουν τις φωνητικές τους ικανότητες και να προσθέσουν τη λαλιά τους στον όμορφο κόσμο των ασμάτων δεν έχουν παρά να καλέσουν στο 6973.250426 και να ενημερωθούν για τη συμμετοχή τους στη Χορωδία. 

